Ο **Ζιλμάρ Ντος Σάντος Νέβες** (*Gylmar dos Santos Neves*, πορτογαλικά: [ʒiwˈmaɾ duˈsɐ̃tus ˈnˈvis] , 22 Αυγούστου 1930 – 25 Αυγούστου 2013), γνωστός ως **Ζιλμάρ**, ήταν Βραζιλιάνος ποδοσφαιριστής που αγωνιζόταν ως τερματοφύλακας. Εκλέχθηκε ο καλύτερος στη θέση του για τη Βραζιλία στον 20ό αιώνα και 11ος στον κόσμο στις εκλογές της IFFHS.

Βιογραφία
---------

Ο Ζιλμάρ ξεκίνησε την καριέρα του στη Ζαμπακουάρα, έναν μικρό σύλλογο στη γενέτειρά του, το Σάντος. Εκεί παρέμεινε για λιγότερο από ένα χρόνο πριν μεταπηδήσει στην Κορίνθιανς, με την οποία έπαιξε τη δεκαετία 1951–61. Κατέκτησε με την ομάδα τρία κρατικά (πολιτειακά) πρωταθλήματα Παουλίστα.

Έγινε διεθνής το 1953 αλλά δεν ήταν στην εθνική του Παγκοσμίου Κυπέλλου του 1954. Το 1956 ήταν ο τερματοφύλακας της θερινής περιοδείας της Βραζιλίας στην Ευρώπη, όταν η αμυντική στρατηγική τους είχε μεγάλα κενά στο κέντρο. Σε φιλικό αγώνα με την Αγγλία κερδίζοντας με 4–2, ο Ζιλμάρ κατάφερε να αποκρούσει δύο πέναλτι.
Έτσι καθιερώθηκε σαν βασικός στην ομάδα επόμενου Παγκοσμίου Κυπέλλου, που κατέκτησε για πρώτη φορά η χώρα του. Σε εκείνο τη διοργάνωση δέχτηκε μόνο τέσσερα τέρματα σε έξι αγώνες.
Σε μια από τις πιο διάσημες φωτογραφίες του Παγκοσμίου Κυπέλλου του 1958 που έγινε στη Σουηδία, ο Ζιλμάρ παρηγορεί τον Πελέ που κλαίει στην αγκαλιά του συγκινημένος από την κατάκτηση του Κυπέλλου που κατέκτησε η σελεσάο. Στον τελικό η Βραζιλία νίκησε με 5–2 τη Σουηδία.

Το 1961 ο Ζιλμάρ έφυγε από την Κορίνθιανς και επέστρεψε στη γενέτειρά του και στη νέα μεγάλη δύναμη, την  Σάντος. Με τη Σάντος κατέκτησε δύο Κόπα Λιμπερταδόρες, δύο Διηπειρωτικά Κύπελλα, πέντε εθνικά πρωταθλήματα Βραζιλίας και πέντε πρωταθλήματα Παουλίστα.
Αγωνίστηκε σε δύο ακόμα Παγκόσμια Κύπελλα, το 1962 και το 1966 και κερδίζοντας το τρόπαιο δύο συνεχόμενες φορές, έγινε ο μόνος τερματοφύλακας που κατάφερε κάτι τέτοιο. Με την εθνική Βραζιλίας αγωνίστηκε 94 φορές, με την οποία γνώρισε την ήττα μόλις σε 16 αγώνες, και δέχθηκε 100 τέρματα. Επί σειρά ετών διετέλεσε και αρχηγός της "σελεσάο". Το 1998 τιμήθηκε με το Τάγμα Αξίας της FIFA.

Τίτλοι και διακρίσεις
---------------------

**Κορίνθιανς**

* Καμπεονάτο Παουλίστα (3) : 1951, 1952, 1954

**Σάντος**

* Taça Brazil (4) : 1962, 1963, 1964, 1965
* Τουρνουά Ρομπέρτο Γκόμες Πεντρόσα : 1968
* Καμπεονάτο Παουλίστα (5) : 1962, 1964, 1965, 1967, 1968
* Κόπα Λιμπερταδόρες (2) : 1962, 1963
* Διηπειρωτικό Κύπελλο (2) : 1962, 1963

**Βραζιλία**

* Παγκόσμιο Κύπελλο (2) : 1958 , 1962

**Ατομικές διακρίσεις**

* IFFHS : 11ος καλύτερος τερματοφύλακας του 20ού αιώνα

Τιμές
-----

* Τάγμα Αξίας της FIFA (*Ordre du mérite de la FIFA*) : 1998

Παραπομπές
----------

1. ↑  «IFFHS' Century Elections». Ανακτήθηκε στις 12 Νοεμβρίου 2020.
2. ↑  «Ο 17χρονος Πελέ κλαίει στην αγκαλιά του Ζιλμάρ». Ανακτήθηκε στις 8 Νοεμβρίου 2022.
3. 1 2  «Βραζιλία: Πέθανε ο θρυλικός γκολκίπερ Ζιλμάρ». Ανακτήθηκε στις 12 Νοεμβρίου 2020.
4. ↑  «Gylmar obituary». Ανακτήθηκε στις 12 Νοεμβρίου 2020.
5. 1 2  «Ο τερματοφύλακας-άγγελος της Σελεσάο, Γκιλμάρ». Ανακτήθηκε στις 25 Μαρτίου 2021.
6. ↑  «BRITANNICA : Gylmar». Ανακτήθηκε στις 12 Νοεμβρίου 2020.
7. ↑  «Storie Mondiali, 1958: Pelé, un pallonetto alla grande Svezia». Ανακτήθηκε στις 2 Ιανουαρίου 2023.
8. 1 2  «Έφυγε στα 83 του ο Βραζιλιάνος γκολκίπερ Ζιλμάρ». Ανακτήθηκε στις 12 Νοεμβρίου 2020.
9. ↑  «Football-the-story : Gilmar». Ανακτήθηκε στις 12 Νοεμβρίου 2020.
10. ↑  «Brazil - Record International Players». Ανακτήθηκε στις 12 Νοεμβρίου 2020.
11. ↑  «DE PELÉ À RONALDINHO, LES 11 QUI ONT FAIT LE BRÉSIL». Ανακτήθηκε στις 3 Δεκεμβρίου 2020.
12. ↑  «Brazil's greatest goalkeepers». Ανακτήθηκε στις 26 Φεβρουαρίου 2022.
13. ↑  «FIFA Order of Merit holders» (PDF). Αρχειοθετήθηκε από το πρωτότυπο (PDF) στις 2 Οκτωβρίου 2013. Ανακτήθηκε στις 2 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζιλμάρ** |